
ΔΗΜΟΣ ΝΑΥΠΛΙΕΩΝ
ΑΥΤΟΤΕΛΕΣ ΓΡΑΦΕΙΟ ΕΠΙΚΟΙΝΩΝΙΑΣ και ΔΗΜΟΣΙΩΝ ΣΧΕΣΕΩΝ

Ναύπλιο, 11 Νοεμβρίου 2026

ΔΕΛΤΙΟ ΤΥΠΟΥ 

Εκλογή νέου Προέδρου στον Διαδημοτικό Σύνδεσμο Περίθαλψης Αδέσποτων Ζώων Συντροφιάς Ναυπλίου – Επιδαύρου
Πραγματοποιήθηκε  σήμερα Τετάρτη 11 Νοεμβρίου 2026, στο Δημαρχείο Ναυπλίου η προγραμματισμένη συνεδρίαση του Διοικητικού Συμβουλίου του Διαδημοτικού Συνδέσμου με την επωνυμία «ΔΙΑΔΗΜΟΤΙΚΟΣ ΣΥΝΔΕΣΜΟΣ ΠΕΡΙΘΑΛΨΗΣ ΑΔΕΣΠΟΤΩΝ ΖΩΩΝ ΣΥΝΤΡΟΦΙΑΣ ΝΑΥΠΛΙΟΥ – ΕΠΙΔΑΥΡΟΥ», με κύριο θέμα την εκλογή νέου Προέδρου.
Η διαδικασία εξελίχθηκε σε κλίμα συνεργασίας και κοινής δέσμευσης των δύο Δήμων για την ενίσχυση της προστασίας και της ορθής διαχείρισης των αδέσποτων ζώων συντροφιάς στην ευρύτερη περιοχή.
Μετά την ολοκλήρωση της ψηφοφορίας, νέος πρόεδρος του Διοικητικού Συμβουλίου εκλέχθηκε ο Αντιδήμαρχος Ναυπλιέων, Σωκράτης Δωρής
Ο νεοεκλεγείς  Πρόεδρος, Σωκράτης Δωρής  αφού ευχαρίστησε τα μέλη του Διοικητικού Συμβουλίου για την εμπιστοσύνη τους, δήλωσε: «Με στενή συνεργασία μεταξύ των Δήμων Ναυπλιέων και Επιδαύρου, των εθελοντών και των φιλοζωικών οργανώσεων, στόχος μας είναι η αναβάθμιση των παρεχόμενων υπηρεσιών περίθαλψης, η ενίσχυση των υιοθεσιών και η ευαισθητοποίηση των πολιτών».

